Més de 3.500 persones participen en la 20a edició de la Fira-Concurs Experimenta de la Universitat de València

## Més de 3.500 persones participen en la 20a edició de la Fira-Concurs Experimenta de la Universitat de València

Edició d'Experimenta de l'any 2025

Més de 3.500 persones han participat en la 20a Fira-Concurs Experimenta 2025, organitzada per la Facultat de Física de la Universitat de València (UV) i celebrada diumenge al Museu de les Ciències de València, amb 66 projectes STEM que van involucrar 300 participants, entre alumnat i professorat de secundària. En l’acte de lliurament de premis –a l’auditori Santiago Grisolía del Museu–la rectora de la UV, M. Vicenta Mestre, va felicitar els participants pel seu interès, entusiasme i esforç. També es va fer un breu intermedi científic, “teoria de cordes... de guitarra”, d’Ana Cros i Chantal Ferrer, professores de la Facultat de Física de la UV.

Els projectes premiats en la 20a Fira-Concurs Experimenta atorgatspel jurat van ser, en la categoria d'experiments i demostracions de de física, el de l’IES La Torreta d'Elda ("Un brindis por la primera ley de la termodinámica") pel que fa a ESO i el de l’IES Joan Fuster de Sueca ("Música en clau d’Ohm") en Batxillerat. Quant a la categoria d'aplicacions tecnològiques, els centres guardonats van ser l’IES Josep de Ribera de Xàtiva, amb "Vehicle propulsat per un motor iònic"(ESO), i l’IES Beatriu Civera d’Aldaia, amb "Energía eléctrica paso a paso", en Batxillerat. El premi en base als vots del públic va ser per al projecte "Viper-Clean", del centre Mariano Serra d’Aldaia.

A la taula institucional que atorgava els premis i els diplomes es trobaven la rectora de la UV,M. Vicenta Mestre; M. Isabel Vázquez, vicerectora d’estudis de la UV; Nacho Cotino, director adjunt de relacions externes de la Ciutat de les Arts i de les Ciències (CAC); Enric Valor, degà de la Facultat de Física; Luis Viña, president de la Reial Societat Espanyola de Física; Núria Rius, directora de l’Institut de Física Corpuscular (IFIC), centre mixt CSIC-UV; Alfonso San Miguel, director del Museu Ampère de Lió, i Josefa Sánchez, representant de l’Associació de Professorat de Tecnologia de la Comunitat Valenciana (APTCV).

En l’acte es van lliurar els premis Ampère-Blas Cabrera-Experimenta, un per cada categoria del concurs, atorgats pel Museu Ampère/Societat d’amics d’Ampère de Lió, en coincidència amb el 250 aniversari d'André Marie Ampère. També es van fer públics els projectes guardonats en la Fira-Concurs Experimenta, amb premis de 150 € per participant (100 € per participant en el cas del premi del públic) a més d’obsequis per al professorat i per als grups participants, que van rebre els premis i les 10 mencions d’honor. El jurat, constituït per 32 persones, professorat universitari i de centres de secundària, ha valorat el bon funcionament, la correcta comprensió dels treballs i la claredat de les explicacions.

Un premi addicional per a tots els grups és la invitació a exposar els seus projectes en EXPERIMENTA TOP en coincidència amb Expociència el 10 de maig i els vídeos que es gravaran amb la seua explicació i que es dipositaran en línia com a materials docents oberts.

La Fira-Concurs Experimenta compta amb la col·laboració de la Fundació Espanyola per a la Ciència i la Tecnologia(FECYT) del Ministeri de Ciència, Innovació i Universitats, a més d’altres entitats i institucions.

Acta del projectes premiats pels jurats el 13 d’abril de 2025

Vídeo de l’acte de lliurament de premis 2025

Arxivat en:
Recerca, innovació i transferència
, Difusió i comunicació científica
, Facultat de Física
, Cultura Científica
, Emprenedoria
, Grau
, Estudis

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar